**Treoracha don mhúinteoir**

**Na huimhreacha Labhairt**

**Le múineadh**

Ag comhaireamh ó 0-10.

**Moltaí**

1. Múin na huimhreacha 0-10.
* Cuir an sleamhnán **Ag comhaireamh** ón taispeántas PowerPoint **Gníomhaíochtaí Labhartha** ar an scáileán, nó scríobh na huimhreacha ar an gclár, nó ar thréshoilseán.
* Múin ainmneacha na n-uimhreacha don rang trí na huimhreacha a nochtadh, ceann ar cheann, agus an uimhir a rá. Déan druil ar na huimhreacha leis an rang.
* Múin a 0-5 ar dtús agus nuair atá na foghlaimeoirí compordach leis na huimhreacha sin lean ar aghaidh le 0-10.
* Taispeáin an sleamhnán **Uimhreacha** ón taispeántas PowerPoint **Gníomhaíochtaí Labhartha** don rang ansin. Nocht na huimhreacha, uimhir ar uimhir, agus iarr ar an rang ainm na huimhreach a rá, de réir mar a thagann sé aníos ar an sleamhnán.
* Lean ar aghaidh leis an gcéad sleamhnán eile **0-10.** Nochtfaidh tú na híomhánna, ceann ar cheann. Tiocfaidh na huimhreacha aníos ar an sleamhnán in ord randamach, agus beidh ar na foghlaimeoirí ainmneacha na n-uimhreacha a rá, de réir mar a fheiceann siad iad.
* Nuair a bheidh sé sin déanta acu, mar ghrúpa, déan é arís le daoine aonair. Mar shampla, iarr ar fhoghlaimeoir amháin an chéad uimhir ar an sleamhnán a rá agus téigh timpeall an ranga ó fhoghlaimeoir go foghlaimeoir, ag iarraidh orthu ainmneacha na n-uimhreacha a rá, duine ar dhuine.
* Muna bhfuil ríomhaire sa rang tarraing na huimhreacha ar an gclár. Múin ainmneacha na n-uimhreacha don rang trí do mhéar a chur ar an uimhir agus an uimhir a rá, mar shampla: *A haon, a dó, a trí,* agus araile. Déan druil ar na huimhreacha leis an rang. Cuir do mhéar ar aon cheann de na huimhreacha agus cuir ceist ar an rang: *Cén uimhir?* Lean ar aghaidh ag tástáil daoine aonair leis an gceist: *Cén uimhir?*
1. Múin na focail *ceart* agus *mícheart* don rang. Cuir 4 agus 6 ar an gclár agus scríobh an focal *a ceathair* ar an gclár. Dírigh do mhéar ar 4 agus abair: *Tá sin ceart!* Dírigh do mhéar ar 6 agus abair: *Tá* s*in mícheart!*
* Roinn an rang i mbeirteanna, A agus B. Tógfaidh siad sealanna chun na daoine atá in aice leo a thástáil. Glaofaidh siad amach uimhir agus beidh ar na daoine eile na huimhreacha a scríobh síos, mar shampla:

A: *A cúig!*

B: (Ag scríobh na huimhreach a shíleann sé atá ann). *An bhfuil sin ceart?*

A: *Tá sin ceart.*

B: *A deich!*

A: (Ag scríobh na huimhreach a shíleann sé atá ann). *An bhfuil sin ceart?*

 B: *Mícheart! A dó atá ann…*

1. Taispeáin an sleamhnán **Biongó** ón taispeántas PowerPoint **Gníomhaíochtaí Labhartha** don rang.
* Iarr orthu greille **ar nós na greille** ar an sleamhnán a tharraingt ar leathanach, le hocht mbosca.
* Abair leo go mbeidh siad ag imirt cluiche biongó. Iarr orthu uimhreacha difriúla a scríobh isteach i ngach bosca. Mínigh dóibh go nglaofaidh tusa amach uimhreacha idir 0-10 go randamach.
* Nuair a chloisfidh siad uimhir atá ar a ngreillí caithfidh siad X a chur uirthi. Is é an buaiteoir ná an chéad duine le X ar gach uimhir. Beidh ar an duine sin biongó a screadach amach!

Moltar na gníomhaíochtaí seo a nascadh leis an mbileog **Suimiú uimhreacha (Éisteacht)** nó leis an ngníomhaíocht **Na huimhreacha** sna gníomhaíochtaí **An Banc Teanga.**